Държавен вестник, бр. 61, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  61
Чл. 6. Началникът на СУПБЗН/ОУПБЗН с 
писмена заповед може да възложи временно на 
служител от една РСПБЗН задачи за осъщест­
вяване на ДПК в района на действие на друга 
РСПБЗН за период не по-дълъг от 6 месеца 
в рамките на една календарна година, когато:
1. служителят, който осъществява контрол в 
тях, отсъства поради отпуск или друга причина;
2. се извършват кампанийни проверки или се 
осигуряват значими обществени мероприятия от 
местен, регионален или национален характер;
3. длъжността е вакантна.
Чл. 7. Началникът на РСПБЗН:
1. организира, ръководи и контролира дей­
ността на органите, осъществяващи ДПК в 
определения район на действие;
2. организира и отговаря за изпълнението 
на заповедите и указанията на началника на 
СУПБЗН/ОУПБЗН;
3. информира и се отчита пред началника 
на СУПБЗН/ОУПБЗН за дейността по осъ­
ществяване на ДПК;
4. предлага на началника на СУПБЗН/
ОУПБЗН списък на обектите, подлежащи на 
комплексни проверки, и график за тяхното 
извършване;
5. определя със заповед териториален и/
или специализиран участък на всеки служител, 
осъществяващ ДПК, съобразно спецификата на 
определения район на действие;
6. утвърждава за всеки служител, осъщест­
вяващ ДПК, списък и график за извършване 
на контролни проверки на обекти и строежи;
7. утвърждава график за извършване на 
тематични проверки на обекти.
Чл. 8. Началникът на РСПБЗН с писмена 
заповед може да възложи на служител от един 
участък осъществяването на ДПК в други 
участъци за период не по-дълъг от 6 месеца 
в рамките на една календарна година, когато:
1. служителят, който осъществява контрол в 
тях, отсъства поради отпуск или друга причина;
2. изпълнява задължения на дежурен по 
служба;
3. се извършват кампанийни проверки или 
осигуряват значими обществени мероприятия от 
местен, регионален или национален характер;
4. длъжността е вакантна.
Чл. 9. Началникът на УПБЗН:
1. организира, ръководи и контролира дей­
ността на органите, осъществяващи ДПК в 
определения район на действие;
2. осъществява ДПК в определения район 
на действие;
3. организира и отговаря за изпълнението 
на заповедите и указанията на началника на 
РСПБЗН;
4. информира и се отчита пред началника 
на РСПБЗН за дейността по осъществяване 
на ДПК.
Чл. 10. Органите за ПБЗН, назначени въз 
основа на сключен договор по чл. 91д, ал. 1 
ЗМВР, осъществяват контрол по спазване на 
правилата и нормите за пожарна безопасност 
на територията на съответния обект.
Чл. 11. За обектите, подлежащи на ком­
плексна проверка, се създава досие, което се 
съхранява в съответната РСПБЗН. Досието 
съдържа информация и документи, свързани 
с пожарната безопасност на обекта, както и 
всички издадени административни актове от 
органите за ПБЗН.
Чл. 12. Дейността на органите, осъществя­
ващи ДПК, се планира чрез:
1. планове за дейността на СУПБЗН/
ОУПБЗН, РСПБЗН и служителите, осъщест­
вяващи ДПК, в съответствие с установения 
ред в МВР;
2. планове за кампанийни дейности на
СУПБЗН/ОУПБЗН и РСПБЗН (есенно-зимен 
сезон, жътвена кампания, чествания на на­
ционалния и официалните празници и други 
общественозначими мероприятия – избори, 
международни форуми и др.);
3. графици за извършване на комплексни, 
контролни и тематични проверки.
Чл. 13. Копия от всички документи, изда­
вани при осъществяване на дейността по ДПК 
в обектите и строежите по чл. 4, т. 6 и чл. 5, 
т. 7, се изпращат до директора на ГДПБЗН или 
съответно началника на ОУПБЗН/СУПБЗН.
Раздел ІІІ
Ред и организация за осъществяване на дър­
жавен противопожарен контрол
Чл. 14. (1) Държавният противопожарен 
контрол включва:
1. контрол за спазване на правилата и нор­
мите за пожарна безопасност при проектиране, 
строителство и експлоатация на строежи и 
обекти;
2. контрол за наличието на разрешение на 
търговците по чл. 91е ЗМВР за осъществяваните 
от тях дейности и спазването на условията на 
издадените разрешения;
3. контрол за наличието на разрешение на 
продуктите за пожарогасене по отношение на 
тяхната гасителна ефективност и спазването на 
условията на издаденото разрешение;
4. контрол за съответствието на влаганите в 
строежите и обектите продукти с нормативните 
изисквания за пожарна безопасност;
5. контрол за съответствието на земеделската 
техника с изискванията за пожарна безопасност;
6. участие в експертни съвети по устройство 
на територията (ЕСУТ);
7. участие в държавни приемателни комисии 
за разрешаване ползването на строежи. 
(2) При осъществяване на дейността по ал. 1 
органите за ПБЗН:
1. издават писмени разпореждания за из­
пълнение на правилата и нормите за пожарна 
безопасност на ръководители на държавни орга­
ни, организации, юридически лица и граждани;
2. прилагат административнонаказателни и 
принудителни административни мерки;